કાર્યશાળામાં વિશેષ ઉપસ્થિત જીલ્લા કલેકટર શ્રી પી.સ્વરૂપ (આઈ.એ.એસ)એ સહુને સંબોધતા જણાવ્યું કે આપણે ગ્રામવિકાસ સાથે ગ્રામજનોનું આરોગ્ય અને સ્વચ્છતા પણ બહુજ અગત્યના છે. સરકારશ્રીએ તાજેતરમાં બાળકો અને કિશોરીઓમાં કુપોષણનાં પ્રમાણ ની જાણકારી માટે બી.એમ.આઈની તપાસ કરાવેલ છે. હાલમાં રાજ્યમાં સર્ગભા માતાઓ અને બાળકોમાં કુપોષણ નાબુદી માટે સરકારશ્રી વિવિધ કાર્યક્રમો અમલમાં લાવી રહી છે. પંચાયતીરાજ માં પ્રજાના પ્રતિનિધિ તરીકે સરપંચશ્રીએ પણ બહુ ગંભીરતા સાથે આ બાબતે જરૂરી દરેક વિભાગ સાથે સંકલનમાં રહીને કામગીરી કરવી પડશે.સર્ગભા માતાઓના રસીકરણ, આયરન ટેબ્લેટ અને આંગણવાડી કેન્દ્રમાંથી જરુરીપુરક આહારની કીટ તેમજ આજ પ્રમાણે બાળકોમાટેના પુરક આહાર અને સંપૂર્ણ રસીકરણ અંગે સંબધિત કર્મચારીઓને જરૂરી સહકાર આપી કામગીરી કરાવવાની રહેશે. સ્વચ્છ ભારત મિશન અંતર્ગત પણ આપણે લોકસહકારથી જરૂરી કામગીરી કરાવવાની છે. આરોગ્ય અને સ્વચ્છતા બન્ને એકબીજા સાથે જોડાયેલ છે.